RESOLUCIÓN do 30 de abril de 2018 pola que se publican as contías das transferencias finalistas efectuadas no exercicio 2017 ao abeiro do Decreto 99/2012, do 16 de marzo, polo que se regulan os servizos sociais comunitarios e o seu financiamento.
Consellería de Política Social — III. Outras disposicións — 04/06/2018

De conformidade co disposto no artigo 64 do Decreto 99/2012, do 16 de marzo, polo que se regulan os servizos sociais comunitarios e o seu financiamento, publícanse as contías das transferencias finalistas efectuadas a cada corporación local no exercicio 2017 ao abeiro do mencionado Decreto 99/2012, do 16 de marzo.
O importe destinado ao financiamento destas transferencias finalistas correspondentes ao exercicio 2017 ascendeu a 70.176.013,21 euros, repartidos nas seguintes aplicacións dos orzamentos xerais da Comunidade Autónoma de Galicia para o ano 2017:
• 56.753.037,42 euros con cargo á aplicación orzamentaria 12.04.312D.460.0–proxecto 2006 00435.
• 12.673.695,79 euros con cargo á aplicación orzamentaria 12.03.313C.460.2–proxecto 2015 00474.
• 749.280,00 euros con cargo á aplicación orzamentaria 12.03.313C.460.2–proxecto 2017 00127.
Ás contías anteriores hai que sumarlles, ademais, o importe correspondente aos remanentes que, procedentes do exercicio anterior, foron incorporados para o financiamento destes servizos no exercicio 2017. O importe total dos ditos remanentes incorporados a 2017 ascendeu a 2.007.603,82 euros.
Non obstante, cómpre ter en conta que, destes 2.007.603,82 euros, 985.821,25 euros xa foron obxecto de desconto nos pagamentos librados con cargo á aplicación 12.04.312D.460.0–proxecto 2006 00435, polo que a contía que hai que sumarlle aos 70.176.013,21 euros consignados na aplicación 12.04.312D.460.0–proxecto 2006 00435, na aplicación 12.03.313C.460.2–proxecto 2015 00474 e na aplicación 12.03.313C.460.2–proxecto 2017 00127 para obter o importe total destinado ao financiamento destas transferencias finalistas no exercicio 2017 non é a contía total dos remanentes incorporados (2.007.603,82 euros), senón a da diferenza entre estes e os remanentes xa descontados no exercicio 2017 (985.821,25 euros).
A dita diferenza ascende a 1.021.782,57 euros e, sumada aos 70.176.013,21 euros consignados na aplicación 12.04.312D.460.0–proxecto 2006 00435, na aplicación 12.03.313C.460.2–proxecto 2014 00495 e na apliación 12.03.313C.460.2–proxecto 2017 00127, totaliza 71.197.795,78 euros, que constitúe o importe total destinado ao financiamento das transferencias finalistas para o cofinanciamento dos servizos sociais comunitarios municipais no exercicio 2017.
Por unha banda, as transferencias finalistas destinadas a financiar os gastos correntes para o mantemento e realización de programas de servizos sociais comunitarios municipais correspondentes ao exercicio 2017 foron cofinanciadas con fondos finalistas procedentes da Administración xeral do Estado (Ministerio de Sanidade, Servizos Sociais e Igualdade), nunha contía de 3.312.540,00 euros, a través do denominado Plan concertado de prestacións básicas de servizos sociais de corporacións locais.
Por outra banda, as transferencias finalistas destinadas a financiar os gastos correntes para o desenvolvemento de programas de servizos sociais específicos de atención á primeira infancia en centros e instalacións que posibiliten a conciliación da vida laboral e familiar por parte dos servizos sociais comunitarios municipais no exercicio 2017 foron cofinanciadas con fondos finalistas procedentes da Administración xeral do Estado (Ministerio de Sanidade, Servizos Sociais e Igualdade) nunha contía de 749.280,00 €, a través do programa de protección á familia e atención á pobreza infantil.
A xestión destas transferencias finalistas correspóndelle á Dirección Xeral de Inclusión Social, de conformidade co previsto no artigo 17 e seguintes do Decreto 176/2015, do 3 de decembro, polo que se establece a estrutura orgánica da Consellería de Política Social.
Así mesmo, as transferencias finalistas destinadas a financiar a axuda no fogar a persoas valoradas como dependentes tamén foron parcialmente cofinanciadas con fondos finalistas procedentes da Administración xeral do Estado (Ministerio de Sanidade, Servizos Sociais e Igualdade-Imserso) nunha contía de 16.000.396,00 euros, con cargo aos fondos estatais destinados á atención de persoas en situación de dependencia. A xestión destas transferencias finalistas correspóndelle á Dirección Xeral de Maiores e Persoas con Discapacidade, de conformidade co previsto no artigo 20 e seguintes do Decreto 176/2015, do 3 de decembro.
Por todo o anterior, e de acordo coas competencias que lle atribúe o Decreto 176/2015, do 3 de decembro, resolve publicar as contías das transferencias finalistas efectuadas no exercicio 2017 ao abeiro do Decreto 99/2012, do 16 de marzo.
Santiago de Compostela, 30 de abril de 2018